กฎกระทรวงสถานที่ใช้ก๊าซธรรมชาติ พ.ศ. 2568
ประกาศวันที่ 2025-09-11

content: กฎกระทรวง สถานที่ใช้ก๊าซธรรมชาติ พ.ศ. ๒๕๖๘
content: อาศัยอำนาจตามความในมาตรา ๕ วรรคหนึ่ง และมาตรา ๗ (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ วรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ก๊าซธรรมชาติ” หมายความว่า ก๊าซปิโตรเลียมที่ประกอบด้วยมีเทนเป็นส่วนใหญ่ “ก๊าซธรรมชาติเหลว” หมายความว่า ก๊าซธรรมชาติที่อยู่ในสถานะของเหลว “สถานที่ใช้ก๊าซธรรมชาติ” หมายความว่า สถานที่ใช้ก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต
sectionNo: 2
content: และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “เขตสถานที่ใช้ก๊าซธรรมชาติ” หมายความว่า แนวเขตที่แสดงถึงบริเวณที่ตั้งของสถานที่ใช้ก๊าซธรรมชาติ พื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ สถานีควบคุมก๊าซธรรมชาติ ระบบท่อก๊าซธรรมชาติ เครื่องสูบอัดก๊าซธรรมชาติ
sectionNo: 2
content: เครื่องสูบก๊าซธรรมชาติ เครื่องทำไอก๊าซธรรมชาติ และอุปกรณ์เครื่องมือ ตลอดจนระบบไฟฟ้า และระบบความปลอดภัยที่เกี่ยวข้องกับการใช้ก๊าซธรรมชาติตามที่กำหนดในแผนผังบริเวณของสถานที่ใช้ก๊าซธรรมชาติ “ถังเก็บและจ่ายก๊าซธรรมชาติ” หมายความว่า ถังเก็บและจ่ายก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ
sectionNo: 2
content: และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “ถังเก็บและจ่ายก๊าซธรรมชาติเหลว” หมายความว่า ถังเก็บและจ่ายก๊าซธรรมชาติที่ใช้บรรจุก๊าซธรรมชาติเหลว “ถังขนส่งก๊าซธรรมชาติ” หมายความว่า ถังขนส่งก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ
sectionNo: 2
content: และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “ถังเก็บน้ำมัน” หมายความว่า ถังเก็บน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง
sectionNo: 2
content: “ถังเก็บและจ่ายก๊าซปิโตรเลียมเหลว” หมายความว่า ถังเก็บและจ่ายก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “พื้นที่กักเก็บก๊าซธรรมชาติเหลว” หมายความว่า พื้นที่ภายในเขื่อน กำแพง
sectionNo: 2
content: หรือบ่อกักเก็บก๊าซธรรมชาติเหลว ที่ล้อมรอบถังเก็บและจ่ายก๊าซธรรมชาติเหลว เครื่องสูบก๊าซธรรมชาติ และเครื่องทำไอก๊าซธรรมชาติ “สถานีควบคุมก๊าซธรรมชาติ” หมายความว่า สถานที่ใช้ควบคุมก๊าซธรรมชาติที่อยู่ภายในเขตสถานที่ใช้ก๊าซธรรมชาติ ซึ่งประกอบด้วยระบบท่อหรืออุปกรณ์ เครื่องมือ
sectionNo: 2
content: ตลอดจนระบบไฟฟ้าและระบบความปลอดภัยที่เกี่ยวข้อง และต้องเป็นบริเวณที่ท่อก๊าซธรรมชาติจากภายนอกเขตสถานที่ใช้ก๊าซธรรมชาติต่อผ่านเข้าเท่านั้น “ตำแหน่งที่มีโอกาสรั่วไหลของก๊าซธรรมชาติ” หมายความว่า ตำแหน่งที่ก๊าซธรรมชาติอาจรั่วไหลออกสู่บรรยากาศและก่อให้เกิดสภาวะที่ติดไฟหรือระเบิดได้ เช่น หน้าแปลน
sectionNo: 2
content: เกลียวอุปกรณ์ระบาย ท่อระบาย “อาคาร” หมายความว่า อาคารภายในเขตสถานที่ใช้ก๊าซธรรมชาติ “ผู้ประกอบกิจการควบคุม” หมายความว่า ผู้ประกอบกิจการควบคุมประเภทที่ ๓ สำหรับสถานที่ใช้ก๊าซธรรมชาติ “ผู้ทดสอบและตรวจสอบ” หมายความว่า
sectionNo: 2
content: ผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ “ผู้ปฏิบัติงาน” หมายความว่า ผู้ปฏิบัติงานสถานที่ใช้ก๊าซธรรมชาติตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิง “มาตรฐาน ANSI” หมายความว่า
sectionNo: 2
content: มาตรฐานของสถาบันมาตรฐานแห่งชาติของสหรัฐอเมริกา (American National Standard Institute) “มาตรฐาน API” หมายความว่า มาตรฐานที่กำหนดโดยสถาบันปิโตรเลียมแห่งประเทศสหรัฐอเมริกา (American Petroleum Institute) “มาตรฐาน ASME” หมายความว่า มาตรฐานที่ประกาศโดยสมาคมวิศวกรเครื่องกลแห่งประเทศสหรัฐอเมริกา (American
sectionNo: 2
content: Society of Mechanical Engineers) “มาตรฐาน ASTM” หมายความว่า มาตรฐานที่ประกาศโดยสมาคมการทดสอบและวัสดุแห่งประเทศสหรัฐอเมริกา (American Society for Testing and Materials) “มาตรฐาน DIN” หมายความว่า มาตรฐานของสถาบันมาตรฐานเยอรมัน (Deutsches Institute für Normung) “มาตรฐาน EN” หมายความว่า
sectionNo: 2
content: มาตรฐานของประเทศกลุ่มสหภาพยุโรป (European Standard) “มาตรฐาน GB” หมายความว่า มาตรฐานแห่งชาติของสาธารณรัฐประชาชนจีน (National Standards of the People's Republic of China) “มาตรฐาน ISO” หมายความว่า มาตรฐานที่ประกาศโดยองค์การระหว่างประเทศว่าด้วยการมาตรฐาน (International Organization for
sectionNo: 2
content: Standardization) “มาตรฐาน JIS” หมายความว่า มาตรฐานอุตสาหกรรมญี่ปุ่น (Japanese Industrial Standards) “มาตรฐาน NFPA” หมายความว่า มาตรฐานที่ประกาศโดยสมาคมป้องกันอัคคีภัยแห่งชาติของประเทศสหรัฐอเมริกา (National Fire Protection Association)
sectionNo: 1
content: หมวด ๑ บททั่วไป
sectionNo: 3
content: ข้อ ๓ การออกแบบสถานที่ใช้ก๊าซธรรมชาติ ระบบท่อก๊าซธรรมชาติ และระบบไฟฟ้า ต้องกระทำโดยวิศวกรซึ่งได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร การทดสอบและตรวจสอบถังเก็บและจ่ายก๊าซธรรมชาติ ระบบท่อก๊าซธรรมชาติและอุปกรณ์ และการตรวจสอบระบบไฟฟ้า ต้องกระทำโดยผู้ทดสอบและตรวจสอบ การรับ
sectionNo: 3
content: การจ่าย และการใช้ก๊าซธรรมชาติ การบำรุงรักษา และการควบคุมดูแลระบบที่เกี่ยวกับก๊าซธรรมชาติ ต้องกระทำโดยผู้ปฏิบัติงาน
sectionNo: 4
content: ข้อ ๔ ผู้ประกอบกิจการควบคุมต้องจัดเก็บเอกสารและข้อมูลเกี่ยวกับสถานที่ใช้ก๊าซธรรมชาติอย่างเป็นระบบและพร้อมให้พนักงานเจ้าหน้าที่สามารถตรวจสอบได้ตลอดการประกอบกิจการ โดยอย่างน้อยต้องมีเอกสารและข้อมูล ดังต่อไปนี้ (๑) แบบก่อสร้างและรายการคำนวณความมั่นคงแข็งแรงที่เกี่ยวกับสถานที่ใช้ก๊าซธรรมชาติ (๒)
sectionNo: 4
content: รายงานผลการทดสอบและตรวจสอบที่เกี่ยวกับสถานที่ใช้ก๊าซธรรมชาติ (๓) รายงานการฝึกซ้อมแผนระงับเหตุเพลิงไหม้ตามข้อ ๒๓ (๓) (๔) ผลการตรวจสอบเครื่องดับเพลิงตามข้อ ๒๙ เอกสารและข้อมูลตามวรรคหนึ่งจะจัดเก็บโดยวิธีการทางอิเล็กทรอนิกส์ก็ได้
sectionNo: 2
content: หมวด ๒ แผนผังและแบบก่อสร้าง
sectionNo: 5
content: ข้อ ๕ สถานที่ใช้ก๊าซธรรมชาติต้องมีแผนผังโดยสังเขป แผนผังบริเวณ แบบก่อสร้าง และรายการคำนวณความมั่นคงแข็งแรงและความปลอดภัยอย่างน้อย ดังต่อไปนี้ (๑) แผนผังโดยสังเขปแสดงตำแหน่งที่ตั้งของสถานที่ใช้ก๊าซธรรมชาติ แนวเขตที่ดิน พร้อมสิ่งปลูกสร้างต่าง ๆ ที่อยู่โดยรอบสถานที่ใช้ก๊าซธรรมชาติ (๒)
sectionNo: 5
content: แผนผังบริเวณแสดงแนวเขตสถานที่ใช้ก๊าซธรรมชาติ สถานีควบคุมก๊าซธรรมชาติ พื้นที่รับก๊าซจากถังขนส่งก๊าซธรรมชาติ พื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ เครื่องสูบอัดก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ แนวท่อก๊าซธรรมชาติไปยังจุดใช้งาน กำแพงกันไฟหรือผนังกันไฟ
sectionNo: 5
content: และอาคารหรือสิ่งก่อสร้างอื่น ๆ ที่เกี่ยวกับระบบท่อก๊าซธรรมชาติ (๓) แผนภาพแสดงกระบวนการไหล (๔) แบบแสดงรายละเอียดท่อก๊าซธรรมชาติและอุปกรณ์ (๕) แผนภาพสามมิติ (isometric diagram) ของระบบท่อก๊าซธรรมชาติและอุปกรณ์ก๊าซที่มีการติดตั้งภายในสถานที่ใช้ก๊าซธรรมชาติรวมทั้งภายในสถานีควบคุมก๊าซธรรมชาติ (๖)
sectionNo: 5
content: แบบก่อสร้างแสดงแนวท่อก๊าซธรรมชาติใต้ดินของสถานที่ใช้ก๊าซธรรมชาติ (๗) รายการคำนวณความมั่นคงแข็งแรงและความปลอดภัยของสถานที่ใช้ก๊าซธรรมชาติ แผนผังและแบบก่อสร้างตามวรรคหนึ่งต้องมีมาตราส่วนที่เหมาะสม และแสดงรายละเอียดต่าง ๆ ให้สามารถตรวจสอบได้อย่างชัดเจน ทั้งนี้
sectionNo: 5
content: ตามหลักเกณฑ์และวิธีการที่อธิบดีกรมธุรกิจพลังงานประกาศกำหนดในราชกิจจานุเบกษา
sectionNo: 6
content: ข้อ ๖ แบบก่อสร้างตามข้อ ๕ (๖) ให้แสดงแนวท่อก๊าซธรรมชาติและความลึก โดยมีรายละเอียดอย่างน้อย ดังต่อไปนี้ (๑) แนวท่อก๊าซธรรมชาติและระดับของแนวท่อก๊าซธรรมชาติ (๒) ตำแหน่งที่ตั้งของแนวท่อก๊าซธรรมชาติทุกระยะการเปลี่ยนแปลงแนวท่อก๊าซธรรมชาติ พร้อมรายละเอียดโดยรอบแนวท่อก๊าซธรรมชาติ (๓)
sectionNo: 6
content: รูปตัดแนววางท่อตามยาวตลอดแนวท่อก๊าซธรรมชาติและความกว้างของแนวท่อก๊าซธรรมชาติ (๔) ขนาดท่อก๊าซธรรมชาติ ความยาวท่อก๊าซธรรมชาติ ความหนาของผนังท่อก๊าซธรรมชาติ และวัสดุที่ใช้ทำท่อก๊าซธรรมชาติ
sectionNo: 7
content: ข้อ ๗ แบบก่อสร้างอาคารหรือสิ่งก่อสร้างอื่น ๆ ที่เกี่ยวกับระบบท่อก๊าซธรรมชาติ ต้องมีแบบแสดงรายละเอียดอย่างน้อย ดังต่อไปนี้ (๑) แปลนพื้น แปลนฐานราก และแปลนโครงสร้าง (๒) รูปด้านอย่างน้อยสองด้าน (๓) รูปตัดตามขวางและรูปตัดตามยาว (๔) รายละเอียดของโครงสร้าง
sectionNo: 8
content: ข้อ ๘ แบบระบบป้องกันและระงับอัคคีภัยต้องแสดงรายละเอียดอย่างน้อย ดังต่อไปนี้ (๑) แผนผังแสดงการติดตั้งอุปกรณ์ป้องกันและระงับอัคคีภัย (๒) รายละเอียดการติดตั้งระบบป้องกันและระงับอัคคีภัย
sectionNo: 9
content: ข้อ ๙ แบบอาคารสถานีควบคุมก๊าซธรรมชาติ พื้นที่กักเก็บก๊าซธรรมชาติเหลว ช่องระบายระบบปิด และกำแพงกันไฟหรือผนังกันไฟ ต้องแสดงรายละเอียดอย่างน้อย ดังต่อไปนี้ (๑) แปลนพื้น แปลนฐานราก และแปลนโครงสร้าง (๒) รูปด้านอย่างน้อยสองด้าน (๓) รูปตัดตามขวางและรูปตัดตามยาว (๔) รายละเอียดของโครงสร้าง
sectionNo: 9
content: แบบก่อสร้างตามวรรคหนึ่ง ให้ใช้มาตราส่วนไม่เล็กกว่า ๑ ต่อ ๑๐๐
sectionNo: 10
content: ข้อ ๑๐ แบบโครงสร้างรองรับระบบท่อก๊าซธรรมชาติ ต้องแสดงรายละเอียดอย่างน้อย ดังต่อไปนี้ (๑) ผังแสดงโครงสร้างรองรับท่อก๊าซธรรมชาติ (๒) แบบขยายโครงสร้างรองรับท่อก๊าซธรรมชาติ (๓) รูปด้านอย่างน้อยสองด้าน (๔) รูปตัดตามขวางและรูปตัดตามยาว แบบก่อสร้างตามวรรคหนึ่ง ให้ใช้มาตราส่วนไม่เล็กกว่า ๑ ต่อ ๑๐๐
sectionNo: 11
content: ข้อ ๑๑ แบบแสดงคุณลักษณะของถังเก็บและจ่ายก๊าซธรรมชาติ เครื่องสูบอัดก๊าซธรรมชาติ เครื่องสูบก๊าซธรรมชาติ และเครื่องทำไอก๊าซธรรมชาติ ต้องมีเอกสารรับรองจากผู้ผลิต
sectionNo: 12
content: ข้อ ๑๒ แบบระบบไฟฟ้าต้องแสดงรายละเอียดอย่างน้อย ดังต่อไปนี้ (๑) แผนผังแสดงการเดินสายไฟฟ้าและการต่อลงดินในลักษณะแผนภาพเส้นเดี่ยว (single line diagram) (๒) รายละเอียดการปิดผนึก (๓) แผนผังแสดงตำแหน่งและรายละเอียดการติดตั้งอุปกรณ์ไฟฟ้า และเครื่องใช้ไฟฟ้า (๔)
sectionNo: 12
content: แผนผังแสดงตำแหน่งและรายละเอียดการติดตั้งของระบบป้องกันอันตรายจากฟ้าผ่า
sectionNo: 13
content: ข้อ ๑๓ แบบก่อสร้างและรายการคำนวณความมั่นคงแข็งแรงของอาคาร พื้นที่กักเก็บก๊าซธรรมชาติเหลว หรือสิ่งก่อสร้างอื่น ๆ ตามข้อ ๗ และข้อ ๙ ที่ได้รับอนุญาตให้ก่อสร้างอาคารตามกฎหมายว่าด้วยการควบคุมอาคารจากเจ้าพนักงานท้องถิ่นผู้อนุญาตแล้ว ให้ได้รับยกเว้นไม่ต้องแสดงรายละเอียดตามที่ระบุไว้ในข้อ ๗ หรือข้อ ๙
sectionNo: 13
content: แล้วแต่กรณี แต่ให้ใช้แบบก่อสร้างและรายการคำนวณของอาคารหรือสิ่งก่อสร้างดังกล่าวมาแสดงแทน
sectionNo: 3
content: หมวด ๓ ลักษณะและระยะปลอดภัย
sectionNo: 14
content: ข้อ ๑๔ สถานีควบคุมก๊าซธรรมชาติ ต้องมีลักษณะและระยะปลอดภัย ดังต่อไปนี้ (๑) ตำแหน่งที่มีโอกาสรั่วไหลของก๊าซธรรมชาติภายในสถานีควบคุมก๊าซธรรมชาติ ต้องมีระยะห่างจากเขตที่ดิน หรือเขตสถานที่ใช้ก๊าซธรรมชาติและริมผนังอาคาร ดังต่อไปนี้ (ก) ตำแหน่งที่มีความดันก๊าซธรรมชาติไม่เกิน ๑,๙๐๐ กิโลปาสคาลมาตร
sectionNo: 14
content: ต้องมีระยะห่างไม่น้อยกว่า ๓.๐๐ เมตร (ข) ตำแหน่งที่มีความดันก๊าซธรรมชาติเกิน ๑,๙๐๐ กิโลปาสคาลมาตร ต้องมีระยะห่างไม่น้อยกว่า ๗.๕๐ เมตร (๒) ตำแหน่งที่มีโอกาสรั่วไหลของก๊าซธรรมชาติภายในสถานีควบคุมก๊าซธรรมชาติ ต้องมีระยะห่างจากผนังถังเก็บน้ำมัน ผนังถังเก็บและจ่ายก๊าซปิโตรเลียมเหลว
sectionNo: 14
content: หรือผนังถังเก็บวัตถุติดไฟหรือเกิดการระเบิดได้ทุกชนิดที่อยู่เหนือพื้นดิน หรือบริเวณที่ก่อให้เกิดประกายไฟได้ง่าย ไม่น้อยกว่า ๗.๕๐ เมตร (๓) ด้านที่ยานพาหนะอาจเข้าถึงสถานีควบคุมก๊าซธรรมชาติได้ต้องจัดให้มีเสากันภัยทุกระยะ ๑.๕๐ เมตร หรือราวเหล็ก ตลอดแนวสถานีควบคุมก๊าซธรรมชาติด้านนั้น
sectionNo: 14
content: โดยมีระยะห่างจากสถานีควบคุมก๊าซธรรมชาติหรืออาคารคลุมสถานีควบคุมก๊าซธรรมชาติ แล้วแต่กรณี ไม่น้อยกว่า ๑.๐๐ เมตร โดยเสากันภัยหรือราวเหล็กต้องออกแบบและก่อสร้างให้มีความมั่นคงแข็งแรงตามหลักวิศวกรรม
sectionNo: 15
content: ข้อ ๑๕ ระยะปลอดภัยของถังเก็บและจ่ายก๊าซธรรมชาติ ถังขนส่งก๊าซธรรมชาติ พื้นที่กักเก็บก๊าซธรรมชาติเหลว เครื่องสูบอัดก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ ภายในบริเวณเขตสถานที่ใช้ก๊าซธรรมชาติ ให้เป็นไปตามที่รัฐมนตรีประกาศกำหนดในราชกิจจานุเบกษา
sectionNo: 4
content: หมวด ๔ การออกแบบ การก่อสร้าง และการติดตั้งภายในสถานที่ใช้ก๊าซธรรมชาติ
sectionNo: 16
content: ข้อ ๑๖ การออกแบบ การก่อสร้าง และการติดตั้งถังเก็บและจ่ายก๊าซธรรมชาติ พื้นที่กักเก็บก๊าซธรรมชาติเหลว เครื่องสูบอัดก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ และอุปกรณ์ควบคุมความดันก๊าซเกินพิกัดแบบระบาย หรืออุปกรณ์ที่เกี่ยวข้องภายในสถานที่ใช้ก๊าซธรรมชาติ
sectionNo: 16
content: ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 17
content: ข้อ ๑๗ ระบบท่อก๊าซธรรมชาติต้องได้รับการออกแบบ การสร้าง และการติดตั้งตามมาตรฐาน ASME B31.1 มาตรฐาน ASME B31.3 มาตรฐาน ASME B31.8 มาตรฐาน EN มาตรฐาน NFPA หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 18
content: ข้อ ๑๘ วัสดุและอุปกรณ์ที่ใช้ในระบบท่อก๊าซธรรมชาติต้องเป็นไปตามมาตรฐาน ANSI มาตรฐาน API มาตรฐาน ASME มาตรฐาน ASTM มาตรฐาน DIN มาตรฐาน EN มาตรฐาน GB มาตรฐาน ISO มาตรฐาน JIS มาตรฐานผลิตภัณฑ์อุตสาหกรรม หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 19
content: ข้อ ๑๙ ถังเก็บและจ่ายก๊าซธรรมชาติ เครื่องสูบอัดก๊าซธรรมชาติ เครื่องสูบก๊าซธรรมชาติ และเครื่องทำไอก๊าซธรรมชาติ จะต้องติดตั้งบนโครงสร้างที่มั่นคงแข็งแรง และอุปกรณ์ที่มาประกอบกับโครงสร้างจะต้องสามารถรับแรงต่าง ๆ ตามหลักวิศวกรรม รวมถึงแรงสั่นสะเทือนของแผ่นดินไหวตามกฎหมายว่าด้วยการควบคุมอาคาร
sectionNo: 20
content: ข้อ ๒๐ การออกแบบอาคารคลุมสถานีควบคุมก๊าซธรรมชาติ อาคารคลุมถังเก็บและจ่ายก๊าซธรรมชาติที่อยู่ในสถานะก๊าซ อาคารคลุมถังขนส่งก๊าซธรรมชาติที่อยู่ในสถานะก๊าซ และอาคารคลุมเครื่องสูบอัดก๊าซธรรมชาติ ต้องดำเนินการ ดังต่อไปนี้ (๑) หลังคา ฝาหรือผนัง ต้องทำด้วยวัสดุก่อสร้างที่ไม่เป็นเชื้อเพลิง (๒)
sectionNo: 20
content: ต้องออกแบบให้มีการแพร่กระจายของก๊าซธรรมชาติได้สะดวก ในกรณีที่เป็นอาคารที่ฝาหรือผนังปิดทุกด้าน ต้องติดตั้งระบบระบายอากาศที่สามารถระบายอากาศออกภายนอกอาคารได้
sectionNo: 5
content: หมวด ๕ อุปกรณ์ไฟฟ้า เครื่องใช้ไฟฟ้า ระบบไฟฟ้า และระบบป้องกันอันตรายจากฟ้าผ่า
sectionNo: 21
content: ข้อ ๒๑ การกำหนดบริเวณอันตรายของสถานที่ใช้ก๊าซธรรมชาติ การออกแบบ การติดตั้งระบบไฟฟ้า การต่อลงดิน เครื่องใช้ไฟฟ้า อุปกรณ์ไฟฟ้าและบริภัณฑ์ไฟฟ้า และระบบป้องกันอันตรายจากฟ้าผ่า ให้เป็นไปตามหลักเกณฑ์ที่รัฐมนตรีประกาศกำหนดในราชกิจจานุเบกษา
sectionNo: 6
content: หมวด ๖ การทดสอบและตรวจสอบ
sectionNo: 22
content: ข้อ ๒๒ การทดสอบและตรวจสอบถังเก็บและจ่ายก๊าซธรรมชาติ พื้นที่กักเก็บก๊าซธรรมชาติเหลว เครื่องสูบอัดก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ อุปกรณ์ที่ใช้ประกอบกับระบบท่อก๊าซธรรมชาติ และอุปกรณ์ควบคุมความดันก๊าซเกินพิกัดแบบระบาย หรืออุปกรณ์ที่เกี่ยวข้องภายในสถานที่ใช้ก๊าซธรรมชาติ
sectionNo: 22
content: ระบบท่อก๊าซธรรมชาติ ระบบไฟฟ้า การต่อลงดิน และระบบป้องกันอันตรายจากฟ้าผ่าภายในสถานที่ใช้ก๊าซธรรมชาติ ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 7
content: หมวด ๗ การป้องกันและระงับอัคคีภัย
sectionNo: 23
content: ข้อ ๒๓ ผู้ประกอบกิจการควบคุมต้อง (๑) ควบคุมดูแลไม่ให้มีการกระทำใด ๆ ที่อาจก่อให้เกิดเปลวไฟหรือประกายไฟในเขตสถานที่ใช้ก๊าซธรรมชาติ หรือในกรณีที่มีความจำเป็นที่จะต้องมีการกระทำใด ๆ ที่อาจก่อให้เกิดเปลวไฟหรือประกายไฟในบริเวณดังกล่าวให้ดำเนินการได้เฉพาะที่มีการควบคุมโดยผู้ปฏิบัติงาน (๒)
sectionNo: 23
content: จัดทำขั้นตอนในการรับหรือจ่ายก๊าซธรรมชาติ และติดประกาศแสดงขั้นตอนดังกล่าวไว้ในบริเวณที่มีการรับหรือจ่ายก๊าซธรรมชาติ และแท่นรับและจ่ายก๊าซธรรมชาติ (๓) จัดทำแผนระงับเหตุเพลิงไหม้และมีการฝึกซ้อมแผนระงับเหตุเพลิงไหม้อย่างน้อยปีละหนึ่งครั้ง
sectionNo: 23
content: และต้องจัดทำรายงานการฝึกซ้อมแผนระงับเหตุเพลิงไหม้เก็บไว้เป็นระยะเวลาไม่น้อยกว่าหนึ่งปี เพื่อประโยชน์ในการตรวจสอบ
sectionNo: 24
content: ข้อ ๒๔ ภายในสถานที่ใช้ก๊าซธรรมชาติต้องจัดให้มีป้ายที่มีข้อความหรือเครื่องหมายตามที่กำหนดในบริเวณ ดังต่อไปนี้ (๑) บริเวณถังเก็บและจ่ายก๊าซธรรมชาติและบริเวณเครื่องสูบอัดก๊าซธรรมชาติ ต้องจัดให้มีป้ายที่มีข้อความหรือเครื่องหมาย “ห้ามสูบบุหรี่” และ “ห้ามก่อประกายไฟ”
sectionNo: 24
content: และในกรณีที่เครื่องสูบอัดก๊าซธรรมชาตินั้นเป็นชนิดเดินเครื่องอัตโนมัติ จะต้องจัดให้มีป้ายที่มีข้อความว่า “เครื่องสูบอัดก๊าซธรรมชาตินี้ทำงานอัตโนมัติทุกเวลา” ที่บริเวณเครื่องสูบอัดก๊าซธรรมชาตินั้นด้วย (๒) บริเวณพื้นที่กักเก็บก๊าซธรรมชาติเหลว ต้องจัดให้มีป้ายที่มีข้อความหรือเครื่องหมาย “ห้ามสูบบุหรี่”
sectionNo: 24
content: “ห้ามก่อประกายไฟ” “ของเหลวเย็นจัด” และ “ก๊าซไวไฟ” ป้ายตามวรรคหนึ่งต้องอยู่ในตำแหน่งที่มองเห็นได้ง่าย และชัดเจน และให้มีสี รูปแบบ ขนาดตัวอักษร และเครื่องหมาย เป็นไปตามประกาศว่าด้วยการกำหนดมาตรฐานผลิตภัณฑ์อุตสาหกรรม สีและเครื่องหมายเพื่อความปลอดภัย
sectionNo: 25
content: ข้อ ๒๕ ห้ามเก็บวัตถุไวไฟหรืออยู่อาศัยภายในอาคารคลุมสถานีควบคุมก๊าซธรรมชาติ อาคารคลุมถังเก็บและจ่ายก๊าซธรรมชาติที่อยู่ในสถานะก๊าซ อาคารคลุมถังขนส่งก๊าซธรรมชาติที่อยู่ในสถานะก๊าซ และอาคารคลุมเครื่องสูบอัดก๊าซธรรมชาติ
sectionNo: 26
content: ข้อ ๒๖ ภายในสถานที่ใช้ก๊าซธรรมชาติต้องติดตั้งระบบปิดฉุกเฉินเพื่อปิดหรือตัดการจ่ายก๊าซธรรมชาติ ของเหลวที่ติดไฟ สารทำความเย็นที่ติดไฟ หรือก๊าซที่ติดไฟ เฉพาะในส่วนที่เกี่ยวข้องกับระบบก๊าซธรรมชาติเหลว การติดตั้งระบบตามวรรคหนึ่งให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 27
content: ข้อ ๒๗ สถานที่ตั้งสถานีควบคุมก๊าซธรรมชาติ สถานที่ตั้งถังเก็บและจ่ายก๊าซธรรมชาติที่อยู่ในสถานะก๊าซ ถังขนส่งก๊าซธรรมชาติที่อยู่ในสถานะก๊าซ หรือกลุ่มถังเก็บและจ่ายก๊าซธรรมชาติที่อยู่ในสถานะก๊าซ หรือสถานที่ตั้งเครื่องสูบอัดก๊าซธรรมชาติ
sectionNo: 27
content: หากตั้งอยู่ภายในบริเวณอาคารที่ปิดทุกด้านจะต้องติดตั้งเครื่องส่งเสียงดังเมื่อก๊าซรั่ว อย่างน้อยหนึ่งเครื่อง และบริเวณพื้นที่กักเก็บก๊าซธรรมชาติเหลว ต้องติดตั้งเครื่องส่งเสียงดังเมื่อก๊าซรั่ว อย่างน้อยบริเวณละสองเครื่อง เครื่องส่งเสียงดังเมื่อก๊าซรั่วตามวรรคหนึ่ง ต้องปฏิบัติให้เป็นไปตามหมวด ๕
sectionNo: 27
content: อุปกรณ์ไฟฟ้า เครื่องใช้ไฟฟ้า ระบบไฟฟ้า และระบบป้องกันอันตรายจากฟ้าผ่า และต้องตรวจสอบให้อยู่ในสภาพที่ใช้งานได้ตลอดเวลา
sectionNo: 28
content: ข้อ ๒๘ ภายในสถานที่ใช้ก๊าซธรรมชาติต้องจัดให้มีเครื่องตรวจจับการเกิดไฟพร้อมสัญญาณเตือนภัย โดยติดตั้งบริเวณพื้นที่กักเก็บก๊าซธรรมชาติเหลว อย่างน้อยสองเครื่อง เครื่องตรวจจับการเกิดไฟตามวรรคหนึ่ง ต้องปฏิบัติให้เป็นไปตามหมวด ๕ อุปกรณ์ไฟฟ้า เครื่องใช้ไฟฟ้า ระบบไฟฟ้า และระบบป้องกันอันตรายจากฟ้าผ่า
sectionNo: 28
content: และต้องตรวจสอบให้อยู่ในสภาพที่ใช้งานได้ตลอดเวลา
sectionNo: 29
content: ข้อ ๒๙ สถานที่ใช้ก๊าซธรรมชาติต้องมีเครื่องดับเพลิงชนิดผงเคมีแห้ง หรือสารเคมีชนิดอื่น ตามมาตรฐานผลิตภัณฑ์อุตสาหกรรม ที่มีขนาดบรรจุไม่น้อยกว่า ๖.๘ กิโลกรัม มีความสามารถในการดับเพลิงไม่น้อยกว่า 20-B:C ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทย ในพระบรมราชูปถัมภ์
sectionNo: 29
content: หรือมาตรฐานระบบป้องกันอัคคีภัยอื่นที่รัฐมนตรีประกาศกำหนดในราชกิจจานุเบกษา ในบริเวณที่กำหนดและมีจำนวนเครื่อง ดังต่อไปนี้ (๑) บริเวณที่ตั้งสถานีควบคุมก๊าซธรรมชาติ ต้องมีเครื่องดับเพลิงอย่างน้อยสองเครื่อง (๒) บริเวณที่ตั้งเครื่องสูบอัดก๊าซธรรมชาติ
sectionNo: 29
content: ต้องมีเครื่องดับเพลิงอย่างน้อยสองเครื่องต่อเครื่องสูบอัดก๊าซธรรมชาติหนึ่งเครื่อง (๓) บริเวณที่ตั้งเครื่องสูบก๊าซธรรมชาติ ต้องมีเครื่องดับเพลิงอย่างน้อยหนึ่งเครื่องต่อเครื่องสูบก๊าซธรรมชาติหนึ่งเครื่อง (๔) บริเวณที่ตั้งกลุ่มถังเก็บและจ่ายก๊าซธรรมชาติในสถานะก๊าซ
sectionNo: 29
content: ต้องมีเครื่องดับเพลิงอย่างน้อยหนึ่งเครื่องต่อหนึ่งกลุ่มถังเก็บและจ่ายก๊าซธรรมชาติในสถานะก๊าซที่มีความจุไม่เกิน ๔,๐๐๐ ลิตร (๕) บริเวณจุดรับก๊าซธรรมชาติเหลว ต้องมีเครื่องดับเพลิงอย่างน้อยสองเครื่องต่อจุดรับก๊าซธรรมชาติเหลว (๖) บริเวณผนังภายนอกของพื้นที่กักเก็บก๊าซธรรมชาติเหลว
sectionNo: 29
content: ต้องมีเครื่องดับเพลิงอย่างน้อยด้านละหนึ่งเครื่อง ในกรณีที่สถานที่ใช้ก๊าซธรรมชาติมีถังเก็บและจ่ายก๊าซธรรมชาติเหลว ในบริเวณที่ตั้งถังเก็บและจ่ายก๊าซธรรมชาติเหลว ต้องมีเครื่องดับเพลิงตามวรรคหนึ่งที่มีขนาดบรรจุไม่น้อยกว่า ๙.๐ กิโลกรัม อย่างน้อยหนึ่งเครื่องต่อถังเก็บและจ่ายก๊าซธรรมชาติเหลวหนึ่งถัง
sectionNo: 29
content: เครื่องดับเพลิงตามวรรคหนึ่งและวรรคสองต้องจัดให้อยู่ในที่ที่สามารถนำออกมาใช้ได้ง่าย และต้องจัดให้มีการดูแลรักษาและตรวจสอบทุกหกเดือนเป็นอย่างน้อย พร้อมทั้งติดป้ายแสดงผลการตรวจสอบและวันที่ทำการตรวจสอบครั้งสุดท้ายไว้ที่อุปกรณ์ดังกล่าว และเก็บผลการตรวจสอบไว้ให้พนักงานเจ้าหน้าที่ตรวจสอบได้ตลอดเวลา
sectionNo: 30
content: ข้อ ๓๐ ภายในสถานที่ใช้ก๊าซธรรมชาติที่มีถังเก็บและจ่ายก๊าซธรรมชาติเหลว ให้ติดตั้งระบบดับเพลิงด้วยน้ำ ตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 31
content: ข้อ ๓๑ ในกรณีที่เกิดอุบัติเหตุทำให้สถานที่ใช้ก๊าซธรรมชาติชำรุดเสียหายจนเกิดการรั่วไหลของก๊าซธรรมชาติหรือเกิดเหตุเพลิงไหม้ ผู้ประกอบกิจการควบคุมต้องดำเนินการให้เป็นไปตามหลักเกณฑ์และวิธีการที่อธิบดีกรมธุรกิจพลังงานประกาศกำหนดในราชกิจจานุเบกษา
sectionNo: 8
content: หมวด ๘ การเลิกประกอบกิจการ
sectionNo: 32
content: ข้อ ๓๒ ผู้ประกอบกิจการควบคุมซึ่งประสงค์จะเลิกประกอบกิจการ ให้ยื่นเรื่องแจ้งยกเลิกการประกอบกิจการต่ออธิบดีกรมธุรกิจพลังงาน พร้อมจัดส่งผลการทดสอบและตรวจสอบที่รับรองโดยผู้ทดสอบและตรวจสอบเพื่อประกอบการพิจารณา การแจ้งยกเลิกการประกอบกิจการ และการทดสอบและตรวจสอบตามวรรคหนึ่ง ให้เป็นไปตามหลักเกณฑ์ วิธีการ
sectionNo: 32
content: เงื่อนไข และระยะเวลาที่รัฐมนตรีประกาศกำหนดในราชกิจจานุเบกษา
content: บทเฉพาะกาล
sectionNo: 33
content: ข้อ ๓๓ สถานที่ใช้ก๊าซธรรมชาติที่ได้รับใบอนุญาตประกอบกิจการสถานที่ใช้ก๊าซธรรมชาติอยู่ในวันก่อนวันที่กฎกระทรวงนี้ใช้บังคับ ให้ได้รับการยกเว้นไม่ต้องปฏิบัติตามกฎกระทรวงนี้ เว้นแต่ (๑) ข้อ ๓ วรรคสองและวรรคสาม ข้อ ๔ ข้อ ๒๒ ข้อ ๒๓ ข้อ ๒๕ ข้อ ๓๑ และข้อ ๓๒
sectionNo: 33
content: ต้องปฏิบัติให้ถูกต้องตามกฎกระทรวงนี้นับแต่วันที่กฎกระทรวงนี้ใช้บังคับ (๒) ข้อ ๑๕ ข้อ ๒๖ ข้อ ๒๗ ข้อ ๒๘ ข้อ ๒๙ และข้อ ๓๐ ต้องปฏิบัติให้ถูกต้องตามกฎกระทรวงนี้ภายในระยะเวลาหนึ่งปีนับแต่วันที่กฎกระทรวงนี้ใช้บังคับ สถานที่ใช้ก๊าซธรรมชาติตามวรรคหนึ่งที่มีการแก้ไขหรือเปลี่ยนแปลงแผนผังหรือแบบก่อสร้างตามหมวด
sectionNo: 33
content: ๒ ลักษณะหรือระยะปลอดภัยตามหมวด ๓ การออกแบบ การก่อสร้าง หรือการติดตั้งตามหมวด ๔ หรืออุปกรณ์ไฟฟ้า เครื่องใช้ไฟฟ้า ระบบไฟฟ้า หรือระบบป้องกันอันตรายจากฟ้าผ่าตามหมวด ๕ นับแต่วันที่กฎกระทรวงนี้ใช้บังคับ จะต้องปฏิบัติให้เป็นไปตามข้อกำหนดในเรื่องนั้นด้วย
sectionNo: 34
content: ข้อ ๓๔ สถานที่ใช้ก๊าซธรรมชาติที่ได้จัดทำป้ายที่มีข้อความหรือเครื่องหมายอยู่ในวันก่อนวันที่กฎกระทรวงนี้ใช้บังคับ ให้ได้รับการยกเว้นไม่ต้องปฏิบัติตามข้อ ๒๔ เว้นแต่มีการปรับปรุงซ่อมแซมในกรณีชำรุดเสียหาย หรือข้อความลบเลือนในสาระสำคัญ ให้ปฏิบัติตามข้อกำหนดดังกล่าวโดยเร็ว
sectionNo: 35
content: ข้อ ๓๕ ผู้ยื่นขอรับใบอนุญาตประกอบกิจการสถานที่ใช้ก๊าซธรรมชาติซึ่งได้รับความเห็นชอบแบบแปลน แผนผัง และแบบก่อสร้างตามกฎหมายว่าด้วยการควบคุมน้ำมันเชื้อเพลิงอยู่ในวันก่อนวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามหมวด ๒ แผนผังและแบบก่อสร้าง ตามกฎกระทรวงนี้
sectionNo: 36
content: ข้อ ๓๖ ในระหว่างที่ยังไม่มีผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ การทดสอบและตรวจสอบถังเก็บและจ่ายก๊าซธรรมชาติ เครื่องสูบอัดก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ ระบบท่อก๊าซธรรมชาติ และอุปกรณ์ที่ใช้ประกอบกับระบบท่ออื่น ๆ
sectionNo: 36
content: ที่มีส่วนเกี่ยวข้องกับก๊าซธรรมชาติให้กระทำโดยวิศวกรทดสอบและตรวจสอบตามประกาศกรมธุรกิจพลังงาน เรื่อง การขึ้นทะเบียนวิศวกรออกแบบ และการออกใบรับรองวิศวกรทดสอบและตรวจสอบ พ.ศ. ๒๕๕๐ และการตรวจสอบระบบไฟฟ้า ให้กระทำโดยผู้ตรวจสอบระบบไฟฟ้าตามประกาศกรมธุรกิจพลังงาน เรื่อง การกำหนดบริเวณอันตราย อุปกรณ์ไฟฟ้า
sectionNo: 36
content: เครื่องใช้ไฟฟ้า มาตรฐานขั้นต่ำระบบไฟฟ้า การตรวจสอบและการออกหนังสือรับรองให้ผู้ตรวจสอบ พ.ศ. ๒๕๕๐ ทั้งนี้ จนกว่าจะมีกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ ใช้บังคับ
content: ให้ไว้ ณ วันที่ ๒๙ สิงหาคม พ.ศ. ๒๕๖๘ พีระพันธุ์ สาลีรัฐวิภาค รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับการเก็บรักษาและการใช้ก๊าซธรรมชาติ แผนผัง รูปแบบ และลักษณะของสถานที่ใช้ก๊าซธรรมชาติ
content: ลักษณะของถังที่ใช้ในการบรรจุก๊าซธรรมชาติและการบำรุงรักษา วิธีการปฏิบัติงานและการจัดให้มีและบำรุงรักษาอุปกรณ์หรือเครื่องมืออื่นใดภายในสถานที่ดังกล่าว รวมทั้งกำหนดการอื่นใดอันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญ หรือความเสียหาย หรืออันตรายที่จะมีผลกระทบต่อบุคคล สัตว์ พืช ทรัพย์
content: หรือสิ่งแวดล้อม จากการประกอบกิจการสถานที่ใช้ก๊าซธรรมชาติ จึงจำเป็นต้องออกกฎกระทรวงนี้